《晚步》
宋代·黄大受

扇小葛衣轻，风清草路平。
水声逢石怒，烟素近山明。
唤犊牛回顾，惊人犬倒行。
耨夫方到屋，月已屋头生。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。